PIIBLIKOHVIK
Tere tulemast Piiblikohvikusse!
Tänaseks teemaks
on Kristus Vanas Testamendis.
Väga keskne teema ja minu külaliseks on Pasi Turunen,
teoloog, toimetaja, kirjanik ja täna ka Patmose tegevjuht.
Tere tulemast! - Aitäh, rõõm siin olla.
Oled siin varemgi käinud ja paljud vaatajad tunnevad sind.
Täna tahame rääkida ühel kesksel teemal.
Kust Uues Testamendis leiab parimini Kristuse Vanast Testamendist?
See küsimus on mulle huvi pakkunud.
Ja sinugagi on seda raadios arutatud.
Mind on ülimalt huvitanud mõte,
et Jeesuse esimesed jüngrid, kes evangeeliumeid kirja panid,
kasutavad tihti väljendit 'nii nagu on kirjutatud'.
Kust nad selle mõtte said?
Kuidas nad õppisid leidma Lunastajat,
kellega nad olid ligi kolm aastat olnud, Pühakirjadest?
Minu meelest taandub see hetkele,
kus kaks jüngrit on Emmause teel pärast Jeesuse ülestõusmist
ja vestlevad Kristusest.
Luuka evangeeliumi 24:25-27
räägib Jeesus järgmist.
Jeesus nuhtleb jüngreid: "Oh te mõistmatud
ja südamelt pikaldased uskuma seda kõike, mis prohvetid on rääkinud!
Eks Messias pidanud seda kannatama ja oma kirkusesse minema?
Ja hakates peale Moosesest ja Prohvetitest,
seletas Jeesus neile ära kõigist kirjadest selle, mis tema kohta käib."
Sama kordub hiljem salmides 44-45,
kui Jeesus ilmub järve kaldal jüngritele ja öeldakse järgmist:
"'Need on mu sõnad, mis ma teile rääkisin, kui ma olin alles teiega,
et kõik peab täide minema,'" - seegi on huvitav väljend Piiblis,
"'mis Moosese Seaduses ja Prohvetites ja Psalmides
minu kohta on kirjutatud.'
Siis ta avas nende mõistuse kirjadest aru saama."
Sellistel kohtumistel Jeesusega juhtus midagi jüngritega.
Jeesus avas neile Pühakirja.
See pole nii nagu mõned liberaalteoloogid väidavad,
et jüngrid närisid kuskil pliiatsiotsa, ja püüdes leinast üle saada,
komistasid Pühakirja ääres mõttele, et seal võib midagi Jeesuse kohta olla.
Usun, et see, mida Uuest Testamendist loeme,
kus luuakse seosed ja sillad Kristuse ja Vana Testamendi vahel,
pärinevad just neist kohtumistest,
kus Jeesus avab jüngrite mõistuse Pühakirjast aru saama.
Ehk Jeesus oli neile ise õpetanud: Nii peate lugema ja otsima mind.
Jeesus oli oma eluajal väga teadlik oma missioonist
ja elas Vana Testamendi järgi nagu oleks see käsikiri.
Kui mõelda Jeesuse ristisurmale, kus Jeesus hüüab ristil:
"Jumal, mu Jumal, miks sa oled mind maha jätnud?"
Mõned mõtlesid, et Ta hüüdis Eelijat.
Tegelikult hüüdis Jeesus isegi keset valu pühakirjasalme.
Oleme vahel inimlikult mõelnud, et Jeesus väljendab seal oma valu.
See on kindlasti üks mõõde.
Kuid pole juhus, et isegi keset valu
tahab Jeesus väljendada seda nii,
et inimesed, või vähemalt jüngrid, mõistaksid, et Ta viitab Pühakirjale.
Ristile minnes ütleb Ta: "Ärge nutke minu, vaid enda pärast."
Ta viitab, et Tema kannatused on seotud Pühakirja täitmisega.
Kõik, mis on kirjutatud, peab sündima. Jeesus meenutab seda isegi ristil.
See on väga jõuline sõnavõtt.
Algkirikus oli esimestel sajanditel üks valeõpetaja Marcion.
- Oleks asi vaid ühega piirdunud.
Jah. Üks neist oli Marcion, kes ütles,
et Vanas ja Uues Testamendis on erinev Jumal
ja peame hülgama Vana Testamendi Jumala.
Kuid algkristlased tegid vastupidi - säilitasid kogu Vana Testamendi
ja lugesid seda Jeesuse õpetuse kaudu nii,
et leidsid sealt Jeesuse. Nad lugesid seda just seetõttu,
et Jeesus ise oli avanud nende mõistuse Pühakirja käsitama
ja sealt ennast leidma.
Seepärast olen vahel mõelnud, kui lugesin Luuka evangeeliumi lõppu
ja Emmause tee lugu ning seda, et Jeesus avas nende mõistuse:
"Kui oleksin võinud vaid seal olla!
Mida Jeesus neile ütles? Miks meile pole antud vestluse sisu?"
Äkitselt mõistsin, et just need kirjakohad,
kus Matteuse evangeeliumi algul näiteks kümneid kordi korratakse:
See juhtus selleks, et täituks see, mis on kirjutatud.
Või näiteks kui Jeesuse riiete pärast heidetakse liisku ja öeldakse,
et see juhtus seepärast, et läheks täide.
Kõik need viited 'et läheks täide, nagu on kirjutatud',
põhinevad just neil kohtumistel. Need pole juhuslikud aimdused.
Vaid just Jeesuse jäetud mälujäljed ja õpetus,
kus nad õppisid leidma ja nägema teatud ennustusi Messia kohta.
Juudi traditsioonis oli tolle ajani juba ühtteist räägitud.
Näiteks Qumrani kirjarullid sisaldasid Jesaja kirjakohta Issanda sulasest,
kea tervendab pimedad ja kurdid.
Seda seostati Messia tulekuga. Tehti prognoose.
Pärast seda, kui Jeesus avas neile Pühakirja,
mitte üksnes teatud kirjakohad,
vaid ka põhimõtte, kuidas Jeesus Pühakirjades kohal on,
kehtib see täna ka meie kohta, et vajame Vana Testamenti.
Võib lugeda Uuest Testamendist Jeesuse kohta ja saada päästetud,
aga kui tahad sügavamalt mõista, kes Jeesus tegelikult oli,
vajad Vana Testamendi tausta,
mis Tema enda väitel Tema elu seletab.
Meenub üks vestlus 1990. a-te alguse aegadest,
kui tegeleti uue, 1992. a piiblitõlkega, mis nüüd kasutusel on.
Mäletan teatud kriitikat selle kohta ja ma ei mõtle sellega,
et inimene ei võiks selle tõlke ääres päästetud saada,
kuid ühe põhjendatud kriitikaväite järgi
püüti selles tõlkes mingil määral tuhmistada sidet testamentide vahel
ja seda just ennustuste puhul. Tõlkijate seas oli neid,
kelle õpetuse järgi pole mingit tõelist sidet
Kristuse kohta ennustatu ja Vana Testamendi ennustuste vahel.
Kohati on see seos tuhmunud.
Tegelikkuses on nii, et terve Jeesuse elu
on uskumatute detailideni
Vanas Testamendis ennustatud.
Olen oma kogemuse põhjal leidnud, et see on täiesti põhjatu.
Ma jõuan terve elu jooksul seda kõike vaid maitsta.
Vanas Testamendis on Jeesust niivõrd rikkalikult.
Jah. Ja seda näeb ka Uuest Testamendist alustades.
On ka oluline teadvustada,
et Vana ja Uus Testament koos moodustavad meie jaoks Pühakirja.
Meil pole ainult Uue Testamendi kristlus,
täielikult lahus kõigest, mida Jumal varem on teinud.
Avasin Matteuse evangeeliumi,
sest arvutasin kunagi esimestest peatükkidest,
mitu korda Matteus kordab mõtet 'et läheks täide see, mis on kirjutatud'
"Et läheks täide, mida Issand on rääkinud prohveti kaudu";
"sest nõnda on kirjutatud prohveti käe läbi";
"siis läks täide, mida on räägitud prohvet Jeremija kaudu."
Arvan, et need väljendid viitavad kogemustele Jeesusega
pärast Tema ülestõusmist, enne kui Ta üles taevasse võeti.
Vaatame mõnda näidet.
Võtame mõne teema,
mida Uue Testamendi kirjutajad jätkavad Vanast Testamendist,
kust näeb messiaanlikkust.
Toon ühe vähemtuntuma näite
Messia-teemalistest ennustustest.
Tuttavamad on ilmselged.
Matteus seostab Jeesuse teenimistöö etappe Vana Testamendi tekstidega
ja Johannes viitab näiteks Jesaja 53. peatükile.
Kuid üks teema ilmneb Uues Testamendis minu meelest nii,
et see on pidanud olema oluline
evangeeliumi kuulutanud apostlitele.
Kui loeme Matteust, Markust, Luukast ja Johannest,
on kõigil viiteid Vana Testamendi tekstidele,
kuid igaühel omamoodi.
Kuid on üks oluline teema, mida kohtame.
Kui Piiblikohvikus on lubatud, siis loeme veidi Piiblit.
Läheme Apostlite tegude 4. peatükki. Siin on see kuulus koht,
kus apostlid seletavad Iisraeli vanematele, saduseridele
ja valitsejatele Jeesuse tähendust.
Nad seletavad, miks nad tervendasid jalutu.
Ap 4:10-12: "Siis olgu teile kõigile ja kogu Iisraeli rahvale teada,
et see sündis Jeesuse Kristuse, Naatsaretlase nime abil,
kelle teie lõite risti, aga kelle Jumal on üles äratanud surnuist.
Sellesama tõttu seisab see inimene siin teie ees tervena.
Jeesus on 'kivi, mille teie, ehitajad, olete tunnistanud kõlbmatuks,
mis on saanud nurgakiviks.' Ja kellegi muu läbi ei ole päästet,
sest taeva all ei ole antud inimestele ühtegi teist nime,
kelle läbi meid päästetaks."
Apostlite tegudes apostlite jutluses
on teema ehitajate hüljatud kivist ja nurgakivst.
See kordub nii sünoptikutel, Matteuse 21:42 viitab sellele,
Markuse 12:10 ja Luuka 20:17. Sünoptikud kordavad seda.
Usun, et see mõte nurgakivist pärineb Jeesuselt.
Ja see lähtub prohveteist, Psalmist 118 ja Jesaja 28. peatükist.
Kuid lisaks sellele, et see on osa apostlite jutlusest,
viitab Paulus samale tekstile Roomlaste 9:33.
Paulus edastab sedasama pärimust.
"Ilmutan teile seda, mida olen ise saanud."
Nii ütles ta teises kontekstis Korintlaste kirjas.
Ta polnud selleni ise jõudnud, vaid see oli osa apostlite jutlustest.
Ja seda mainib ka Peetrus 1. Peetruse kirja 2. peatükis.
Kas näed seda? Evangelistid, Luukas Apostlite tegudes, Paulus,
Peetrus - kõik kordavad kivi teemat, mille ehitajad hülgasid,
või mainivad nurgakivi, mis saab komistuseks ja langemiseks.
See esineb Uues Testamendis laialdaselt. - Jah.
Kui mõtleme selle kivi teemale, avaneb siit huvitav mõõde,
mille kohta võib Piiblist lugeda,
et see kivteema on selge messiaanliku alltooniga.
Võtame näiteks Jaakobi 1. Moosese raamatus,
kus ta põgeneb oma venna Eesavi eest.
Seda Uuest Testamendist ei leia, see on mu enda järeldus.
Ta magab pea kivil. Mis seal toimub?
Ta näeb und, kus taeva inglid käivad mööda redelit üles alla.
Ärgates tõstab ta kivi ja võiab selle. Mida tähendab võidmine? Messiat.
Ta võiab kivi ja ütleb: Siin on Jumala koda.
Taevas on avatud selle kivi kohal, mille Jaakob võiab.
Kivi kohtab ka hiljem,
näiteks olukorras, kus Joosua lõikab mehed ümber,
kui rahvas on Jordani ületanud.
Suur osa neist oli kõrberännaku ajal jäänud ümber lõikamata.
Ta kasutab kivist nuga. Kristus on kivi.
Paulus räägib kaljust, kes neid järgis, kes on Kristus, kust saadi vett.
Rääkimata Taanieli raamatust,
kus Nebukadnetsar näeb nägemuse kujust, mille jalgu tabab kivi.
Peame selle koha lahti tegema, sest see on väga huvitav.
Taanieli 2. peatükk. Ma ei hakka seda kuju seletama.
Kõik mäletavad, et see tähendab erinevaid riigivõime.
Viimane osa on savist ja rauast.
Ta ütleb: "Sa vaatasid, kuni üks kivi käte abita lahti murdus
ja lõi kujule vastu jalgu, mis olid rauast ja savist,
ja purustas need." Veidi hiljem:
"Aga kivist, mis oli tabanud kuju, sai suur mägi ja see täitis kogu maa."
Mis kivi see tuleb siia maailma? See, mille ehitajad hülgasid.
"Inimkäte abita" viitab neitsist sündimisele
või mingile üleloomulikule tulemisele,
mis algab vähesest, kuid mille võim täidab kogu maailma.
See on täiesti Messia teema.
See algab juba Vanas Testamendis, kuid avaneb Uues
ja paljud saavad sellele pihta.
See oli ühine usk algkoguduses.
Arvan, et see teema,
kuna see kordub evangelistidel, Apostlite tegudes, Paulusel, Peetrusel,
on olnud üks keskne,
Pühakirjast lähtuv apologeetiline ennustus Messia kohta,
mida on kuulutatud juutidele saabuva Kristuse kohta.
Kuid see sisaldab kogu ..
Risto Santala vist ütles,
et juutidel on kombeks Pühakirjast topograafiliselt mõelda.
Leiad kivi ja kogu selle teema kivi ümbert.
Unustamata, et Mooses lõi sauaga kaljut ja sellest tuli vett.
Kõik jõuab ühte kohta ja meenub ehitajate hüljatud kivi.
Kõik, kes selle otsa kukuvad, komistavad,
kõik, kelle peale see kukub, purustatakse.
Siit avaneb vapustav vaade.
Paulus ütles, et neid järgis kalju, kes on Kristus. - Täpselt.
Ühelt poolt tullakse Vanast Testamendist Uude,
kuid samas vaadatakse Uuest Testamendist tagasi,
nagu Paulus, ja nähakse Kristust, et kalju, mis neid järgis, oli Kristus.
Kristus järgis iisraellasi.
Mis teemasid seal veel on? - Võtan ühe veel,
kust saab teatud mõttes vihje.
See on Johannese evangeeliumis, mida olen huviga uurinud.
Johannes viitab Jesaja 53. peatükile ja Issanda kannatavale sulasele
paaris kohas evangeeliumi lõpus.
Päris lõpus on tähtis tekst,
kuid võtame kõigepealt ühe teise. Johannese 12. peatükis,
kus Jeesus on teinud palju imesid ja tunnustähti
ning arutatakse, miks Teda ei usuta. Salmid 37-38:
"Ehkki Jeesus oli nende silma all teinud nii suuri tunnustähti,
ei uskunud nad siiski temasse,
et läheks täide prohvet Jesaja sõna, mis ta oli öelnud:
'Issand, kes on uskunud meie kuulutatut?
Ja kellele on ilmutatud Issanda käsivart?'"
Läheme Jesaja 53. peatükki.
See on too kuulus peatükk Issanda kannatavast sulasest.
Jesaja 53:1-2: "Kes usub meie kuulutust
ja kellele on ilmutatud Issanda käsivars?
Sest ta tõusis meie ees nagu võsuke, otsekui juur põuasest maast."
Käsivars on Tema, mitte lihtsalt mingi tegevus, vaid Tema.
Tema oli põlatud ja hüljatud
ja Tema peal oli karistus.
Aga kui Jumal sirutab oma käsivarre ja seda isegi palutakse?
Täpselt. Kui lugeda prohvet Jesaja raamatut,
tasub kodus alla joonida mõtted Issanda käsivarre kohta.
Sealt avaneb nii Jeesuse esimene tulemine
ja Tema surm meie pattude pärast ning ka Tema teine tulemine.
Annan paar vihjet.
Jesaja 52:10 ütleb:
"Issand paljastab oma püha käsivarre kõigi rahvaste nähes,
ja kõik maailma ääred saavad näha meie Jumala päästet."
See on viide Jeesuse sõnumile, mis levib kogu maailma.
Issand on paljastanud oma käsivarre ja sõnum Jeesusest levib kõikjale.
Jesaja 51:9
või võtame enne ühe teise.
Ei, siiski Jesaja 51:9 -
"Ärka, ärka, ehi ennast jõuga, Issanda käsivars!
Ärka nagu muistseil päevil, endiste põlvede ajal!"
Millele võiks viidata Issanda käsivarre ärkamine?
Ülestõusmisele. Ta ärkab surnuist.
- Täpselt. Kuidas saab Issanda käsivars ärgata?
See on muidugi minu mõte ja pühitsetud kujutlusvõime.
Arvestades, et Issanda käsivars on isik,
kelle kohta Johannes vihjas, et Ta on Issand Kristus,
Issanda kannatav sulane, kes sureb, kuid kes ka üles ärkab.
Jesaja 40:10 -
"Vaata, Issand Jumal tuleb jõuliselt ja tema käsivars valitseb.
Vaata, temaga koos on te palk ja tema ees on teie töötasu."
See viitab Jeesuse teisele tulemisele. - Täpselt.
"Mina tulen, mul on kaasas palk ja annan kõigile nende tegude järgi."
Tuleb Issanda käsivars.
Mujal Prohvetites öeldakse, et Issanda käsivars langeb taevast.
Kui see on nii konkreetsetes detailides,
hakkad mõistma ja hakkab avanema see,
et Jeesus ütleb ka ise nii jõuliselt:
"Kõik ja kõiges kirjapandus räägitakse Temast."
Pangem tähele ka seda, et Pauluse sõnul oli evangeelium
teatud mõttes iidsetest aegadest varjatud.
Mitte selles mõttes peidetud,
et keegi poleks selle kohta kunagi mingit vihjet saanud,
vaid Jumal on oma pühade prohvetite kaudu
ja prohvetlike eeltähenduste kaudu peitnud siia sõnumi Kristusest.
See on täiesti avatud. Kui Jeesus tuleb,
näeme äkitselt, kelle vari see on, mida VT prohvetite kirjades näeme.
See on Kristuse vari.
Isegi siis, kui jüngrid käisid Jeesusega,
ei mõistnud nad alati, milles asi.
Nad muudkui imestasid.
Tekstid isegi ütlevad, et nad mõistsid hiljem.
Ja nad ise ütlesid, kirjakohas, millest alustasid:
"Kas meie südamed meie sees mitte ei põlenud,
kui Ta meile pühakirju avas."
Täpselt. Nagu mainisid,
on viiteid sellele,
et hiljem nad mõistsid.
Arvan, et too mõistmine,
ja Luuka evangeeliumi 24 ptk, kust alustasime,
on öeldud, et Ta avas nende mõistuse.
See polnud tavaline tagantjärele mõistmine,
nagu mõnel liberaalteoloogil,
kes reflekteerivad Kristus-kogemuse üle
ja hakkavad arutama: "Kuidas sulle tundub?
Sedagi võiks ju kasutada."
Just. Kui Ta oli tõusnud surnuist, nad mõistsid, et Ta oli seda öelnud.
Nad mõistsid seepärast,
et Jeesus ise avas nende mõistuse ja näitas Pühakirjast:
"Kas mitte ei pidanud juhtuma, nagu kirjades öeldud?"
Sellega on seotud ka see, kui Jeesus ütles apostlitele:
"Kui Püha Vaim tuleb, ta austab mind. Ta võtab minu omast."
Püha Vaim kirgastab apostlitele,
et nii see kui teine on Jeesuse eeltähendused.
Asi pole selles,
et Jeesus vaatas jüngritega kõik asjad salm-haaval läbi.
Ta on andnud mingeid konkreetseid viiteid,
mida näeme Uue Testamendi tekstides.
Ja apostlid, Püha Vaimu juhtimisel, Kristuse antud võtme kaudu,
on suutnud avada pühi kirju.
Kui see kord nii oli, et kivi, mille ehitajad ära põlgasid,
kas siis mitte too kivi, mis Jaakobil magades pea all oli,
kui ta nägi und, et seal oli võitud Jumala koda,
kas see kivi pole mitte Messias? Ja see on sama kivi,
mis ei eraldu inimkäte jõul ja kasvab suureks mäeks,
mis täidab kogu maailma - Kristuse kuningriik.
Jeesus ise andis Emmause teel niiöelda võtmed kätte.
Sellest algas ka maailmamisjon, esmalt juudile ja siis kreeklasele
ning millalgi jõudis kord ka soomlaste kätte.
Saade on kohe lõppemas. Aeg lendas kiiresti.
See on nii sügav teema, et Jeesus on juba Vanas Testamendis,
kuid ütle lõpetuseks,
kuhu peaks tavaline piiblilugeja tähelepanu pöörama
ja kuidas avatud olema, et need aarded leida?
Jaah.
Need viited nõuavad esmalt tähelepanelikku lugemist.
Tasub meeles pidada Jeesuse sõnu Emmause teel,
kus Ta viitab, et Pühakiri räägib Temast.
Ning otsida ja leida vihjeid selle kohta,
kuidas Jeesus, apostlid ja Uue Testamendi kirjutajad
ise Pühakirja kasutasid.
Lugeda võtmed käes. - Täpselt.
Nagu pimedas kodule lähenedes,
kui võtame võtmed aegsasti välja, et ukse lahti saaks,
tasub pidevalt meeles pidada, et Jeesus andis võtmed.
See on Tema. Otsi Teda! - Jah. Nii see on. Kristus on võti.
Hiilgav! Aitäh, Pasi Turunen!
Õnnistust sinu tööle ja ülesandeisse Patmose tegevjuhina
ja ka kogu sinu ellu! - Samad sõnad. Aitäh!
Aitäh teile, head vaatajad! Milline võti, mille Jeesus meile annab!
Ta andis selle apostleile ja nemad meile:
Otsi Piiblist Jeesust!
Otsi Tema palet! Püha Vaim aitab sul Piiblis Jeesust näha,
kuidas Tema on kõige tuum, süda, keskus ja kõik Piiblis.
Tore on niimoodi Piiblit lugeda ja nii see ka avaneb.
Õnnistatud nädalat! Kohtumiseni nädala pärast!
Igasugune teletöö maksab. Nii ka kristlik teletöö.
Kui saated on sind õnnistanud,
kas kaaluksid selle töö jaoks annetamist?
Võid helistada TV7 Eesti annetustelefonil 900 1777.
Võid teha ka ülekande ekraanilolevate või Eesti kanalite kaudu.
Kõne hind on 7 euri.
Aitäh kristlikku teletööd toetamast! Lisainfo: www.tv7.ee
Tõlge: Monika Jaaguri